CCP ยันไตรมาส 4/63 ฟื้น!
สัญญาณการฟื้นตัวของราคาหุ้น CCP และอานิสงส์บวกจากการประเมินของนักวิเคราะห์ระบุว่า ในช่วงไตรมาส 4/63 กำไรจะฟื้นตัวขึ้น เพราะความคืบหน้าโครงการต่างๆ กลับคืนมา
สัญญาณการฟื้นตัวของราคาหุ้น CCP และอานิสงส์บวกจากการประเมินของนักวิเคราะห์ระบุว่า ในช่วงไตรมาส 4/63 กำไรจะฟื้นตัวขึ้น เพราะความคืบหน้าโครงการต่างๆ กลับคืนมา
27 พ.ย. 2563

คุณค่าบริษัท
ราคาหุ้นบนกระดานของ บริษัท ผลิตภัณฑ์คอนกรีตชลบุรี จำกัด (มหาชน) หรือ CCP เริ่มเห็นสัญญาการฟื้นตัว ซึ่งสัญญาณการฟื้นตัวของราคาหุ้นอานิสงส์บวกจากการประเมินของนักวิเคราะห์ระบุว่า ในช่วงไตรมาส 4 ปี 2563 เชื่อว่ากำไรจะฟื้นตัวขึ้นจากไตรมาส 3 ปี 2563 เพราะความคืบหน้าก่อสร้างโครงการต่าง ๆ ของลูกค้ากลับคืนมา หลังจากมีการชะลอไปเพราะเป็นช่วงฤดูฝน
ประกอบกับ งวดไตรมาส 4 ปี 2563 ทาง CCP มีกำหนดส่งมอบ Precast สเป๊กพิเศษตัวใหม่ให้มาร์จิ้นสูงอีกด้วย คาดว่าในช่วงไตรมาส 4 จะกลับมาฟื้นตัวได้ดี ทำให้คาดช่วยหนุนให้กำไรปี 2563 เพิ่มขึ้นเป็น 87 ล้านบาท เติบโต 36% จากงวดเดียวกันของปีก่อนได้อย่างแน่นอน
นอกจากนี้ สิ่งที่ยังมั่นใจว่าบริษัทจะกลับมาโตแกร่งต่อไป เนื่องจากในปัจจุบัน CCP มี Backlog รองรับแล้ว 1.8 พันล้านบาท ผนึกกับธุรกิจอิฐมวลเบา และร้านค้าปลีกวัสดุก่อสร้าง ทั้งนี้ ทำให้เชื่อว่าจะช่วยหนุนกำไรปี 2564-2565 เพิ่มเป็น 130 ล้านบาท และ 155 ล้านบาท ตามลำดับ หรือคิดเป็นการเติบโตเฉลี่ย CAGR ปีละ 33.6% (2563-2565)
ส่วนกรณี CCP มีการเปลี่ยนโมเดลธุรกิจใหม่ที่หันไปใช้แพลนต์คอนกรีตร่วมกันกับพันธมิตร เพิ่มโอกาสทางธุรกิจ ลดข้อจำกัดเรื่องการขนส่ง และทำให้ต้นทุนคงที่ต่อหน่วยลดลง เชื่อจากนี้ไป Outlook ธุรกิจจะดีขึ้นต่อเนื่อง
แม้ว่าผลการดำเนินงานไตรมาส 3 สิ้นสุดวันที่ 30 กันยายน 2563 ที่ผ่านมา ผลงานจะออกมาหดตัวลง โดยรายได้รวมลดลงเหลือ 557.25 ล้านบาท จากงวดเดียวกันของปีก่อน 690.88 ล้านบาท ส่งผลให้บริษัทมีกำไรลดลงเหลือ 4.43 ล้านบาท หรือ 0.0016 บาทต่อหุ้น จากงวดเดียวกันของปีก่อนมีกำไร 26.06 ล้านบาท หรือ 0.0094 บาทต่อหุ้น เนื่องจากผลกระทบจากสถานการณ์การควบคุม COVID-19 ซึ่งมีผลทำให้ความคืบหน้าของการก่อสร้างเป็นไปได้ล่าช้า และผลจากการชะลอตัวจากธุรกิจภาคอสังหาริมทรัพย์
อย่างไรก็ดี ภาพรวมของผลการดำเนินงานงวดเก้าเดือน สิ้นสุดวันที่ 30 กันยายน 2563 บริษัทมีรายได้รวมลดลงเหลือ 1,879.72 ล้านบาท จากงวดเดียวกันของปีก่อน 1,942.32 ล้านบาท แต่บริษัทกลับทำกำไรขยับขึ้นมาอยู่ที่ 61.38 ล้านบาท หรือ 0.0222 บาทต่อหุ้น จากงวดเดียวกันของปีก่อนมีกำไร 31.71 ล้านบาท หรือ 0.0115 บาทต่อหุ้น ถือว่าการบริหารจัดการได้ดีอยู่
ยิ่งไปกว่านั้นเมื่อดูฐานทางการเงินของบริษัท พบว่า ยังดูดีอยู่ เพราะมีสินทรัพย์หมุนเวียน 954.00 ล้านบาท เมื่อเทียบกับหนี้สินหมุนเวียน 911.34 ล้านบาท ได้ค่า CURRENT RATIO อยู่ที่ระดับ 1.05 เท่า แสดงว่าบริษัทยังมีสภาพคล่องอยู่พอสมควร
สำคัญไปกว่านั้นปัญหาหนี้สินของบริษัทไม่มีอะไรที่ต้องเป็นห่วง เพราะบริษัทมีหนี้สินรวม 1,337.63 ล้านบาท เมื่อเทียบกับส่วนของผู้ถือหุ้นที่มีอยู่ 1,467.62 ล้านบาท ได้ค่า D/E อยู่ที่ระดับ 0.91 เท่า ถือว่าบริษัทปลอดหนี้สิน
สุดท้ายราคาหุ้นของ CCP อยู่ที่ 0.46 บาท ซึ่งปัจจุบันซื้อขายต่ำ Book Value ที่ 0.48 บาท และ PER ปี 2564 ต่ำเพียง 8.9 เท่า ประเมินปี 2564 อิง PER 12 เท่า ได้ราคาเป้าหมาย 0.60 บาท ปัจจุบันมี Upside 30.43%
…
ผู้ถือหุ้นรายใหญ่
รายชื่อกรรมการ